jkorsvik/nowiki_second_scrape_merged huggingface dataset:
Arco de Cabo San Lucas

Arco de Cabo San Lucas, best kjent som El Arco, er en bueforma fjellformasjon på den sørlige tuppen av Cabo San Lucas, som i sin tur er det sørligste punktet på Californiahalvøya i Mexico. På dette stedet møtes Stillehavet og Californiabukta. Bua er det mest kjente landemerket i Baja California Sur. Det er også et populært samlingssted for sjøløver.
Fageråsen

Fageråsen er en ås i Enebakk kommune i Akershus i Viken fylke. Den ligger i sørøstre del av Østmarka, en knapp kilometer nord-nordøst for Vardåsen, som er høyeste punkt i Enebakk kommune. Et område på 3600 da omkring Vardåsen og Fageråsen er av Østmarkas Venner foreslått vernet for friluftsformål etter Markaloven. Området er lett tilgjengelig både fra nord og sør, og er lett å ferdes i.


== Referanser ==
Friedrich Georg Pape

Friedrich Georg Pape (født 3. juli 1763 i Bracht, idag Fehrenbracht i kommunen Finnentrop, død 11. mai 1816 i Trier) var en tysk medlem av den katolske  premonstratenserordenen, som også tilhørte Jakobinerklubben under Mainzrepublikken. I hertugdømmet Westfalen gjorde han seg bemerket med skarp kritikk av klostrene, og for etterlysning av en rasjonalistisk teologi.


== Referanser ==
Enrique Peña Nieto

Enrique Peña Nieto (født 20. juli 1966 i Atlacomulco i delstaten México) er en meksikansk politiker som representerer Partido Revolucionario Institucional (PRI). Han ble Mexicos president 1. desember 2012. I 2018 ble han etterfulgt av Andrés Manuel López Obrador.
Han var guvernør i delstaten México fra 16. september 2005 til 15. september 2011. Han stilte som PRIs presidentkandidat under det føderale valget som ble avholdt 1. juli 2012 og som han vant med i overkant av 38 % av stemmene. Han overtok som president 1. desember 2012.Under rettssaken mot lederen for det internasjonale narkotikasyndikatet Sinaloa-kartellet Joaquín Guzmán «El Chapo» Loera hevdet et kronvitne at Nieto hadde mottatt rundt 100 millioner US dollar i bestikkelser av Loera.


== Referanser ==


== Eksterne lenker ==
Peña Nietos offisielle hjemmeside
Peña Nietos offisielle kandidatside for presidentvalget i 2012
Friedrich Adolf Sauer

Friedrich Adolf Sauer (født 1765 i Barge, idag Menden, død 14. februar 1839 i Arnsberg) var en tysk pedagog, geistlig og skolereformator. Under den katolske reformasjonen i hertugdømmet Westfalen sørget han for en forbedring av lærerutdannelsen gjennom etableringen av en normalskole.


== Referanser ==
Boldklubben af 1893

Boldklubben af 1893 (B.93) er en idrettsklubb som holder til på Østerbro i København i Danmark. Klubben har vunnet ni danske mesterskap og en cupfinale.
Klubben spiller på Østerbro Stadion. Fanklubben går under navnet "De hvide engle". Klubben har i tillegg til fotballavdelingen, en tennisavdeling og en mosjonsavdeling.


== Historie ==
Stiftet: 19. mai 1893
Mesterskap: 1916, 1927, 1929, 1930, 1934, 1935, 1939, 1942, 1946
Cupmesterskap: 1982
Københavnsmesterskabet i fotball: 1901, 1905, 1908, 1909, 1915, 1927, 1928, 1930, 1932, 1934
Antal landslagsspillere: 46
Flest kamper for klubben: Ole Petersen, 409 kamper, 1973-1988
Flest mål for klubben: Anthon Olsen, 268 mål, 1906-1929


== Eksterne lenker ==
B.93s offisielle hjemmeside
DI – Organisation for erhvervslivet

DI – Organisation for erhvervslivet (DI står for Dansk Industri) er en næringsorganisasjon og arbeidsgiverforening for omkring 10 000 virksomheter i Danmark, etablert i 2008. DI – Organisation for erhvervslivet er medlem av Dansk Arbejdsgiverforening. DI – Organisation for erhvervslivet arbeider for å forbedre virksomhetenes konkurranseevne og vilkår. 
DI – Organisation for erhvervslivet er som arbeidsgiverforening ansvarlig for overenskomstforhandlingene, både nasjonalt og innenfor den enkelte bransje eller virksomhet. Overenskomsten mellom DI – Organisation for erhvervslivet og CO-industri er den største på det private arbeidsmarked, og typisk som fastsetter rammen for de private forhandlinger mellom arbeidsgiverne og lønnsmottakerne.
DI – Organisation for erhvervslivet styreformann er Jesper Møller, administrerende direktør er Karsten Dybvad.


== Eksterne lenker ==
Offisielt nettsted
Studeheitunnelen

Studeheitunnelen er en  toløps veitunnel i Lillesand kommune i Agder. Tunnelen er en del av E18. Den er 300 meter lang og ble åpnet 26. august 2009, da motorveien mellom Kristiansand og Grimstad ble åpnet.


== Se også ==
Veitunneler i Norge
Undersjøiske veitunneler i Norge
Det Kongelige Danske Kunstakademis Skoler for Arkitektur, Design og Konservering – Designskolen

Det Kongelige Danske Kunstakademis Skoler for Arkitektur, Design og Konservering – Designskolen er en avdeling under Det Kongelige Danske Kunstakademis Skoler for Arkitektur, Design og Konservering og hører til under Ministeriet for Forskning, Innovation og Videregående Uddannelser. Inntil 2011 het skolen Danmarks Designskole og lå under Kulturministeriet.
Danmarks Designskole holder til i Philip de Langes Allé 10 på Holmen i København.
Skolen skal sikre dansk designs internasjonale posisjon, fremme dansk konkurranseevne og være med på å sette internasjonale standarder for designutdannelse og designforskning.
Utdannelsene består av en 3-årig grunnutdannelse og en to-årig overbygningsutdannelse. Designutdannelsen er organisert på 8 linjer: Beklædningsdesign, Digital Interaktion, Industriel Design, Keramik- og Glasdesign, Møbel- og Rumdesign, Production Design, Tekstildesign og Visuel Kommunikation. 
Danmarks Designskole er en del av Det nationale Center for Designforskning.
Forskningen ved Det Kongelige Danske Kunstakademis Skoler for Arkitektur, Design og Konservering – Designskolen dekker såvel grunnforskning som anvendt forskning og praksisbasert designforskning. I tillegg kommer kunstnerisk virksomhet som oppfattes som en sentral del av skolens profil. 


== Historie ==
Det Kongelige Danske Kunstakademis Skoler for Arkitektur, Design og Konservering – Designskolen kan føre sin historie tilbake til 1875 da Dansk Kvindesamfund stiftet Tegne- og Kunstindustriskolen for Kvinder. 
I 1930 ble Kunsthåndværkerskolen opprettet ved en sammenslutning av Kunstindustrimuseets Håndværkerskole og Det tekniske Selskabs Skolers avdeling for kunstindustrielle fag. I 1934 ble Skolen for Boligindretning grunnlagt. Kunstindustriskolen og Kunsthåndværkerskolen ble endelig fusjonert i 1973 som Skolen for Brugskunst og denne enheten ble fusjonert med Skolen for Boligindretning i 1990 som Danmarks Designskole. 2. juni 2011 ble Danmarks Designskole så fusjonert med Kunstakademiets Arkitektskole og Kunstakademiets Konservatorskole i Det Kongelige Danske Kunstakademis Skoler for Arkitektur, Design og Konservering.


== Rektorer ==
1990-1999 Kjeld Ammundsen
1999-2007 Gøsta Knudsen
2007-2009 Peter Bysted
2009-2011 Anne-Louise Sommer (konstituert)


== Referanser ==


== Litteratur ==
Erik Krogh, Per Borre & Frank Holgersen, Danmarks Designskole 1875-2000 : 125 years – 125 designers, Danmarks Designskole, 2000. ISBN 87-985478-2-8.


== Eksterne lenker ==
Det Kongelige Danske Kunstakademis Skoler for Arkitektur, Design og Konservering – Designskolens hjemmside
Mainzrepublikken

Mainzrepublikken var en av de første demokratiske statene på tysk område, og eksisterte fra mars 1793 til juli samme år. Staten ble etablert med hovedstad i Mainz, etter at franske tropper hadde erobret byen i oktober 1792.Det rhinsk-tyske nasjonalkonventet (Rheinisch-Deutsche Nationalkonvent) trådte sammen fra 17. til 23. mars 1793. Det var valgt av borgere fra Pfalz og områder langs Rhinens venstre bredd. Et forbilde var valgene til det franske nasjonalkonventet høsten 1792. Den første dag av konventet møtte 59 representanter, dagen etter kom det flere, slik at konventet til slutt talte 128 representanter fra 126 valgdistrikter. Mainzrepublikken ble utropt 18. mars 1793.Protokollen fra konventet er bare delvis i behold. Et referat fra forhandlingene fremgår av forskeren og daværende bibliotekar i Mainz, Georg Forster, i hans avis Die neue Mainzer Zeitung oder der Volksfreund. Forster ble valgt som visepresident i konventet.Republikken ble oppløst i juli 1793 da prøyssiske og østerrikske styrker inntok byen.


== Se også ==
Raurakische Republik, (17. desember 1792 til 23. mars 1793)
Revolusjonskrigene


== Referanser ==
AdSurfDaily

AdSurfDaily var et amerikansk pyramidespill av varianten Ponzi-svindel som ble etablert av Thomas Bowdoin Jr i 2006.Totalt ble 8400 personer lurt til å investere penger i konseptet, totalt 110 millioner dollar. Disse ble lovet høy avkastning basert på inntekter fra på nettreklame, men i virkeligheten ble 98 % av all avkastning finansiert med innbetalingene fra nye investorer. United States attorney aksjonerte mot virksomheten i august 2008, frøs selskapets bankkonti og tok beslag i eiendommer og luksusbiler. Om lag 55 millioner dollar er tilbakeført til de rammede investorene. Det ble tatt ut tiltale mot Bowdoin i 2010 og rettssaken mot ham er er berammet til september 2012.


== Referanser ==
Professionshøjskolen Metropol

Professionshøjskolen Metropol er en videregående utdannelsesinstitusjon i København som ble dannet 1. januar 2008 ved en fusjon mellom CVU Øresund, Nationalt Center for Erhvervspædagogik, Danmarks Forvaltningshøjskole, Den Sociale Højskole, Frederiksberg Seminarium og Suhr’s Seminarium.
Metropol samler grunnutdannelser, etter- og videreutdannelser og forsknings- og utviklingsaktiviteter innenfor områdene sunnhet, rehabilitering, velferdsteknologi, ledelse, pedagogikk og sosialt arbeid.
Metropol rektor er Stefan Hermann (2011) som i samarbeid med rundt 1 000 medarbeidere styrer de daglige aktiviteter for institusjonens 10 000 studenter.


== Grunnutdannelser ==
Metropol tilbyr i alt 15 videregående utdannelser:

Administrasjonsøkonom
Global ernæring og helse
Bioanalytiker
Ergoterapeut
Folkeskolelærer
Fysioterapeut
Jordmor
Katastrofe- og risikoledelse
Laborant
Prosessteknolog
Ernæring og sunnhet
Offentlig administrasjon
Radiograf
Sosialrådgiver
SykepleierGrunnutdannelsene er normert til 3½-4 år. Felles for alle grunnutdannelser er  at de er profesjonsrettet. I løpet av utdannelsen får studentene undervisning på høyskolen og gjennomfører et eller flere praksisopphold på i alt 5-12 måneder på arbeidsplasser innen deres fagområde.


== Etter- og videreutdannelse ==
Metropol tilbyr også etter- og videreutdannelse, bestående av diplomutdannelser, kurs, seminarer mv. knyttet til grunnutdannelsene og henvender seg til de samme faggrupper; oftest for studerende i alderen 25 år og oppover. Flere av tilbudene er dog også rettet mot fagområder utenfor sunnhets- og velferdssektoren.


== Eksterne lenker ==
Professionshøjskolen Metropols nettsted
Boksing under Asialekene 1978

Boksing under Asialekene 1978. Boksing var en av flere sporter under de åttende Asialekene som ble arrangert i Bangkok i Thailand mellom 9. og 20. desember 1978. Det var sjuende gangen som boksing var på programmet under Asialekene. Det var elleve vektklasser for menn. Sør-Korea ble beste nasjon med fem gullmedaljer foran Pakistan med to.


== Medaljer ==


== Resultater ==


== Eksterne lenker ==
Página de los Juegos Asiáticos de 1978
Boksing under Asialekene 1982

Boksing under Asialekene 1982. Boksing var en av flere sporter under de niende Asialekene som ble arrangert i New Delhi i India mellom 19. november og 4. desember 1982. Det var åttende gangen som boksing var på programmet under Asialekene. Det var tolv vektklasser for menn. Sør-Korea ble beste nasjon med sju gullmedaljer foran Nord-Korea med tre.


== Medaljer ==


== Resultater ==


== Eksterne lenker ==
Página de los Juegos Asiáticos de 1982
Tennis under Asialekene 1982

Tennis under Asialekene 1982. Tennis var en av flere sporter under de niende Asialekene som ble arrangert i New Delhi i India mellom 19. november og 4. desember 1982. Det var single-, double og lagkonkurranse for både damer og menn og en mixeddoubleturnering. Sør-Korea ble beste nasjon med fire gullmedaljer foran Indonesia med to.


== Medaljer ==


== Resultater ==


== Eksterne lenker ==
Página de los Juegos Asiáticos de 1982
Professionshøjskolen UCC

Professionshøjskolen UCC er en dansk høgskole som ble dannet ved en fusjon av CVU Storkøbenhavn, CVU København & Nordsjælland og Frøbelseminariet. 
Fra 1. januar 2008 har disse tre organisasjonene gått sammen i en flerfaglig utdanningsorganisasjon hvis primære oppgave er å tilby profesjonsbachelorutdannelser og etter- og videreutdannelse til den offentlige og private sektor. Opprinnelig var navnet Professionshøjskolen København – University College Copenhagen.


== Profesjonsbachelorutdannelser ==
Høgskolen tilbyr syv forskjellige profesjonsbachelorutdannelser:

Lærer
Pedagog
Sykepleier
Fysioterapeut
Avspenningspedagog
Tekstilformidler
Tegnspråks- og MHS-tolk


== Etter- og videreutdannelse ==
Professionshøjskolen UCC tilbyr kurs, diplomutdannelser og andre kompetansegivende etter- og videreutdannelser innenfor det pedagogiske og sunnhetsfaglige område samt innenfor ledelse og veiledning.


== Eksterne lenker ==
Professionshøjskolen UCCs hjemmeside
Københavns Roklub

Københavns Roklub ble stiftet 20. oktober 1866 som Handels- og kontoristforeningens Roklub, men skiftet i 1880 navn til Københavns Roklub. Klubben ble stiftet som den andre roklub i Danmark, en måned etter Danmarks eldste roklubb, Roforeningen Kvik.
Københavns Roklubs første båthus lå på Appelbys Plads på Christianshavn, litt syd for den nåværende Langebro. I 1884 ble et nytt båthus innviet i Tømmergraven, hvor Politigården i dag ligger. Det første båthus på Sjællandssiden ble innviet i 1902. Klubbens nåværende båthus, beliggende tett på Fisketorvet, på Vesterbro i København, ble innviet i 1941 i forbindelse med klubbens 75-årsjubileum og klubbens robasseng ble bygget i 1950.
Da Danmarks Idræts-Forbund ble stiftet i 1896 ble Eugen Schmidt fra Københavns Roklub DIFs første formann. I 1896 deltok Schmidt som en av tre danske aktive ved OL i Athen. Han deltok på 100 meter, hvor han ble slått ut i de innledende heat samt i rifleskyting over 200 meter, hvor det ble til en 12.-plass.
I OL-1900 i Paris ble Schmidt olympisk mester i tautrekking med et lag bestående av tre dansker og tre svensker. I OL-1912 i Stockholm var han leder for de danske roere.
Københavns Roklub var i over 100 år en klubb kun for menn, men etter noen års diskusjoner ble det vedtatt på generalforsamlingen i 1975 at kvinner også skulle ha adgang til klubben.


== Eksterne lenker ==
Københavns Roklub nettsted
Basketball under Asialekene 1982

Basketball under Asialekene 1982. Basketball var en av flere sporter under de niende Asialekene som ble arrangert i New Delhi i India mellom 19. november og 4. desember 1982. Det var en turnering for menn og en for damer. Tretten herrelag og fem damelag deltok.


== Medaljer ==


== Eksterne lenker ==
Página de los Juegos Asiáticos de 1982
Saint-Laurent-du-Maroni

Saint-Laurent-du-Maroni er en kommune i Frankrikes oversjøiske departement Fransk Guyana i  Sør-Amerika.


== Befolkningsutvikling ==
Antall innbyggere i kommunen Saint-Laurent-du-Maroni


== Referanser ==


== Eksterne lenker ==
Offisielt nettsted 
(en) Saint-Laurent-du-Maroni – kategori av bilder, video eller lyd på Commons 
Kommunedata INSEE
Yi Kwang-sik

Yi Kwang-sik (koreansk:이광식, 李光軾, født 29. september 1493 i Gangneung, død 1. desember 1563 i Seoul) var en koreansk general og politiker i Kongedømmet Joseon. Han gikk også under tilnavnet Baikheum (백흠, 伯欽).


== Eksterne lenker ==
Artikkelen har ingen egenskaper for offisielle lenker i Wikidata
(ko) Yi Kwang-sik
(ko) Yi Kwang-sik
(ko) Yi Kwang-sik
Basar (tidsskrift)

Basar var et skjønnlitterært tidsskrift som ble utgitt av Cappelens forlag.
Diego Hypólito

Diego Matias Hypólito (født 19. juni 1986) er en brasiliansk turner. Han deltok i verdensmesterskapet i turn 2011 der han tok bronse, og kvalifiserte seg dermed til Sommer-OL 2012 i frittstående. Han er også to ganger verdensmester, fra 2005 og 2007.


== Eksterne lenker ==
(en) Diego Hypólito – Olympics.com 
(en) Diego Hypólito – Olympic.org 
(en) Diego Hypólito – Olympic.org 
(en) Diego Hypólito – Olympedia 
(en) Diego Hypólito – Sports-Reference (OL-resultater – arkivert) 
(pt) Diego Hypólito – Brasils olympiske komité 
(en) Diego Hypólito – FIG 
(en) Diego Hypólito – FIG
Krisztián Berki

Krisztián Berki (født 18. mars 1985) er en ungarsk turner. Han deltok i verdensmesterskapet i turn 2011 der han tok gull, og kvalifiserte seg dermed til Sommer-OL 2012 i bøylehest. Han har også gull fra VM i 2010.


== Eksterne lenker ==
(en) Krisztián Berki – Olympics.com 
(en) Krisztián Berki – Olympic.org 
(en) Krisztián Berki – Olympedia 
(en) Krisztián Berki – Sports-Reference (OL-resultater – arkivert) 
(en) Krisztián Berki – FIG 
(en) Krisztián Berki – FIG
Alexander Shatilov

Alexander Shatilov (født 22. mars 1987 i Usbekistan) er en israelsk turner. Han deltok i verdensmesterskapet i turn 2011 der han tok bronse, og kvalifiserte seg dermed til Sommer-OL 2012 i frittstående.
Under Sommer-OL 2020 i Tokyo som ble arrangert i 2021 deltok han i kvalifiseringen uten å klare å kvalifisere seg til noen finaler.


== Referanser ==


== Eksterne lenker ==
(he) Offisielt nettsted 
(en) Alexander Shatilov – kategori av bilder, video eller lyd på Commons 
(en) Alexander Shatilov – Olympics.com 
(en) Alexander Shatilov – Olympic.org 
(en) Alexander Shatilov – Olympedia 
(en) Alexander Shatilov – Sports-Reference (OL-resultater – arkivert) 
(en) Alexander Shatilov – FIG 
(en) Alexander Shatilov – FIG 
(en) Alexander Shatilov – TheSports.org
Det Biovidenskabelige Fakultets Have

Det Biovidenskabelige Fakultets Have (i dagligtale Haven) er en botanisk have som ligger på Bülowsvej på 
Frederiksberg og som tilhører Det Biovidenskabelige Fakultet ved Københavns Universitet.
Haven er undervisnings- og studiehave for undervisere og studenter. Det er imidlertid også offentlig adgang og haven kan tilby blomstrende trær og busker hele året.
Haven ble anlagt i 1858 under navnet Landbohøjskolens Have samtidig med at den daværende Kgl. Veterinær- og Landbohøjskole ble bygget – og et sentralt parti med en liten dam og hengepil er stort sett uforandret siden da.
Mange store trær er dermed 140 år gamle. Havens tykkeste tre er en blodbøk med en omkrets på 5 meter. Haven har over 6 000 forskjellige planter som alle er forsynt med navneskilt. 
Haven har en rosenhave fra 1929 som opprinnelig ble tegnet av Georg Georgsen og den inneholder flere hundre storblomstrede og historiske roser.
Til forskjell fra Københavns Universitets Botaniske Have – som hovedsakelig viser ville 
planter – legges det her mest vekt på planter som har interesse for haver og parker.


== Eksterne lenker ==
Det Biovidenskabelige Fakultets Haves hjemmeside
Vårsalatslekta

Vårsalatslekta (Valerianella) er en slekt i kaprifolfamilien. Den tilhørte tidligere vendelrotfamilien.
De er ettårige, lave og glatte urter. Stengelen er gaffelformet, og bladene er motsatte. Blomstene sitter i en tett kvast. Utbredelsen omfatter Eurasia, Nord-Afrika og Nord-Amerika, og det er ganske mange arter i middelhavslandene. Den eneste viltvoksende arten i Norge er vårsalat (Valerianella locusta), men flere andre arter dukker opp som tilfeldige ugras.
Vårsalat og andre arter i denne slekta spises og er kjent som feltsalat eller mâchesalat.


== Kilder ==
«Klynnen». Den virtuella floran. Besøkt 25. desember 2014. 
«Valerianella». Artsdatabanken. Arkivert fra originalen 14. september 2013. Besøkt 25. desember 2014. 
«Valerianella». Flora Europaea. Besøkt 26. desember 2014. 
«Valerianella». Flora iberica (PDF) (spansk). XV. Madrid: RJB/CSIC. s. 233–258. 
C. Grey-Wilson og M. Blamey; norsk utgave T. Faarlund og P. Sunding (1992). Teknologisk Forlags store illustrerte flora for Norge og Nord-Europa. Teknologisk Forlag. s. 384–385. ISBN 82-512-0355-4. 
M. Blamey og C. Grey-Wilson (2004). Wild Flowers of the Mediterranean (2 utg.). London: A & C Black. s. 423–424. ISBN 0-7136-7015-0. 


== Eksterne lenker ==
(en) Valerianella i Encyclopedia of Life 
(en) Valerianella i Global Biodiversity Information Facility 
(no) Valerianella hos Artsdatabanken 
(sv) Valerianella hos Dyntaxa 
(en) Valerianella hos ITIS 
(en) Valerianella hos NCBI 
(en) Valerianella hos The International Plant Names Index 
(en) Valerianella hos Tropicos 
(en) Kategori:Valerianella – bilder, video eller lyd på Wikimedia Commons 
Valerianella – detaljert informasjon på Wikispecies
Roforeningen Kvik

Roforeningen Kvik er en dansk roklubb, klubben har hus ved Svanemøllen på Østerbro i København. Klubben ble dannet i 1866 og er Danmarks eldste roklubb og idrettsforening.
Klubben hadde i 2005 rundt 700 medlemmer, herav ca. 150 ungdomsroere. Kvik utdanner hvert år et antall roere både til mosjonsroere og kapproere. Roere fra Kvik har gjort seg gjeldende ved olympiader og internasjonale mesterskap.


== Eksterne lenker ==
Roforeningen Kviks nettsted (dansk)
Vårsalat

Vårsalat (Valerianella locusta) er en plante i kaprifolfamilien.
Den er en liten, glatt, ettårig urt med gaffelformet stengel og lyseblå blomster. Vårsalat vokser på solrike steder med sand og grus og finnes ofte på havstrender, men også i åkre og på brakkmark. Arten er utbredt i store deler av Europa, men mangler på Den iberiske halvøy, deler av Balkan og lengst nord. Den finnes også noen steder i Nord-Afrika, Tyrkia og Kypros. Som forvillet vokser den også i Nord-Amerika og på New Zealand.I Norge vokser vårsalat langs kysten fra Oslofjorden til Rennesøy i Rogaland. Den er i tilbakegang på grunn av gjengroing og fantes tidligere til Austevoll i Hordaland.Vårsalat, også kalt feltsalat eller mâchesalat, spises som en grønnsak over hele Europa.


== Referanser ==


== Litteratur ==
C. Grey-Wilson og M. Blamey; norsk utgave T. Faarlund og P. Sunding (1992). Teknologisk Forlags store illustrerte flora for Norge og Nord-Europa. Teknologisk Forlag. s. 384–385. ISBN 82-512-0355-4. 


== Eksterne lenker ==
(en) Vårsalat i Encyclopedia of Life 
(en) Vårsalat i Global Biodiversity Information Facility 
(no) Vårsalat hos Artsdatabanken 
(sv) Vårsalat hos Dyntaxa 
(en) Vårsalat hos ITIS 
(en) Vårsalat hos NCBI 
(en) Vårsalat hos The International Plant Names Index 
(en) Kategori:Valerianella locusta – bilder, video eller lyd på Wikimedia Commons 
(en) Valerianella locusta – galleri av bilder, video eller lyd på Wikimedia Commons 
Valerianella locusta – detaljert informasjon på Wikispecies
Hovedstadsrådet

Hovedstadsrådet var en dansk administrativ instans i perioden 1974-89 som skulle ivareta den overordnede planlegging i Hovedstadsregionen.
I 1967 dannet Hovedstadsregionens amter sammen med Københavns og Frederiksberg kommuner Egnsplanrådet, som kan sees som en forløper for Hovedstadsrådet.


== Hovedstadsrådets virke ==
I 1974 ble Hovedstadsrådet stiftet ved lov og Egnsplanrådet ble nedlagt.  Hovedstadsrådet hadde 37 plasser som ble fordelt mellom partiene i forhold til deres stemmer ved kommune hhv. amtsvalget. Rådet fikk ansvaret for den overordnede regionsplanleggingen og overordnede sykehusplanlegging. Videre sto rådet for kollektiv trafikk og for miljøbeskyttelse.
Etter 1985 hadde rådet ikke lenger ansvar for sykehusplanleggingen og i 1988 ble også miljø overlatt til amtene hhv. kommunene. Rådet ble helt nedlagt det følgende år.


== Arvtaker HUR ==
Hovedstadens Udviklingsråd (HUR) som virket fra år 2000 til 2006 kan sees som en delvis arvtaker til Hovedstadsrådet.


== Kilder ==
Den Store Danske om Hovedstadsrådet
Den Store Danske om Hovedstadsområdet